E brezhoneg eo e lavaris gerioù flour e brezhoneg da'm merc'h evit he degemer er bed-mañ. Graet e oa ne oa ket da zizober. Ne'm boa ket da vezañ chalet pelloc'h rak n'on ket kelenner dezhi. He zad on-me. Ha petra en deus un tad da reiñ d'e vugale paneve karantez un tad? Ne vern ar yezh e gwirionez gant ma vo karantez. Emañ ar brezhoneg em c'halon evel ma'm eus displeget er pennad a-raok, ha ma merc'h ivez. Netra anatoc'h enta eget mont e brezhoneg dezhi.